ये बात अजीब जरुर है मगर सच है कि पूर्वांचल के जिन जिलों के नाम मनरेगा में भ्रष्टाचार के मामले आये हैं |उन सभी जिलों में लगभग सभी विकास खण्डों में पत्रकार ,प्रत्यक्ष या अप्रत्यक्ष तौर पर मनरेगा की ठेकेदारी में शामिल रहे हैं |नाम न छापने की शर्त पर सोनभद्र के एक खंड विकास अधिकारी स्वीकार करते हैं कि उन्हें जनपद के एक पूर्व मुख्य विकास अधिकारी के ड़ी राम द्वारा एक मान्यता प्राप्त स्वतंत्र पत्रकार और उनके एक मित्र को ठेका देने का आग्रह किया गया था ,लेकिन जब हमने इससे इनकार कर दिया तो हमारे खिलाफ ही मुहिम चलाई जाने लगी |अन्य जिन अखबारों और चैनलों के प्रतिनिधियों के नाम मनरेगा के ठेके के बंटवारे में आये हैं ,उनमे कई क्षेत्रीय चैनलों और अख़बारों के भी संवाददाताओं के का नाम शामिल है |कमोवेश यही हाल मिर्जापुर और चंदौली का भी है |